Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 183/09)

Käesolev teade avaldatakse vastavalt komisjoni delegeeritud määruse(EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„ASTI“

PDO-IT-A1396-AM06

Teate esitamise kuupäev: 7.2.2022

HEAKSKIIDETUD MUUDATUSE KIRJELDUS JA PÕHJUSED

1. Veinivalmistamise eeskirjad

Tegemist on viinamarjakasvatuspiirkonna kirjelduse vormilise muudatusega, milles tekst:

„Saagikuse võimalik ülejääk kuni 5 % ei anna õigust saada kontrollitud ja garanteeritud päritolunimetust. Täiendavate ülejääkide tekkimise korral kaob kogu kõnealusel tootel õigus kontrollitud ja garanteeritud päritolunimetusele.“

asendatakse järgmisega:

„Veinitüüpide „Asti“ või „Asti“ spumante, „Asti“ või „Asti“ spumante metodo classico, Moscato d’„Asti“ puhul, kui saagikus ületab eespool nimetatud ülemmäära, kuid mitte rohkem kui 80 %, ei vasta ülejääk kontrollitud ega garanteeritud päritolunimetuse saamise tingimustele. 80 % ületamise korral kaob õigus DOCG-märgisele kogu tootepartii puhul. Kui veinitüübi Moscato d’„Asti“ vendemmia tardiva saagikus ületab eespool nimetatud ülemmäära, kuid mitte rohkem kui 55 %, ei vasta ülejääk kontrollitud ega garanteeritud päritolunimetuse tingimustele. 55 % ületamise korral kaob õigus DOCG-märgisele kogu tootepartii puhul.“

Muudatus võimaldab eri veinitüüpide puhul selgemalt määrata saagikuse ülemmäära, mille ületamise korral ei ole võimalik kaitstud päritolunimetust kasutada, s.t mille ületamise korral kaob kaitstud päritolunimetuse saamise õigus kogu veinipartii puhul.

Muudatus käsitleb tootespetsifikaadi artikli 5 lõiget 4 ega puuduta koonddokumenti.

2. Märgistamine

Selle muudatusega jäetakse välja lõige 5, mis käsitleb kohustust lisada märgisele teatavad andmed:

„Vahuveinide nimetuses ja esitluses tuleb märkida tootja/valmistaja. See tähis tuleb:

— esitada kõigi kohustuslike tähistega samas vaateväljas;

— lisada koos aadressiga ka muule vaateväljale, kui kuvatakse selle müüja/turustaja tähis või kaubamärk, kelle nimel tootmine toimub. Kui kuvatakse müüja/turustaja tähis või kaubamärk, peab tootja/valmistaja nimi ja aadress olema selgesti nähtavalt ja loetavalt tähtedes, mille suurus moodustab vähemalt 50 % nimetuse „Asti“ puhul kasutatud tähtedest. See säte ei piira Euroopa Liidu ja riiklike kehtivate õigusaktide selliste sätete kohaldamist, mis käsitlevad tähemärkide suurust või koodi kasutamist, kui tootja nimi või aadress sisaldab muu kaitstud päritolunimetuse või kaitstud geograafilise tähise nime või koosneb sellest.“

Põhjendus: muudatuse eesmärk on lihtsustada õigusakti ja vältida liigseid nõudeid märgistamisel, ilma et see piiraks kehtivate ELi ja riiklike õigusaktide järgimist.

Muudatus käsitleb tootespetsifikaadi artikli 7 lõiget 5 ega puuduta koonddokumenti.

3. Märgistamine

Käesoleva muudatusega nähakse ette kollektiivkaubamärgi kasutamist käsitlevad sätted.

Eeskätt tuleb kaitstud päritolunimetusega veinid märgistada eranditult ja kohustuslikus korras suurusele ja värvile vastava kollektiivkaubamärgiga, nagu on kirjeldatud tootespetsifikaadi asjakohases lisas A. See kaubamärk peab olema märgitud kehtivate õigusaktidega ettenähtud tähisele. Kõigil päritolunimetuse kasutajatel on veinide tähistuses ja esitluses samuti õigus kasutada kaubamärki, mida turustab üksnes kaitseühing oma liikmetega samadel majanduslikel ja kasutustingimustel.

Põhjused: suurendada kaitstud päritolunimetuse „Asti“ mainet, mis oma kaubamärgi kaudu kannab edasi ajaloolisi ja territoriaalseid omadusi, mis iseloomustavad üksnes kõnealuseid veine. Seetõttu peeti asjakohaseks lisada päritolunimetuse kaubamärk valitsuse märgile, et iga toodetud veinipudel tõendaks kogu päritoluterritooriumi täielikku kollektiivset pühendumist. Kollektiivkaubamärk tehakse selle valdkonna üldeeskirjade kohaselt kättesaadavaks ka kõigile võimalikele kasutajatele, olenemata sellest, kas nad kuuluvad veini „Asti“ kaitseühingusse või mitte.

Muudatus puudutab tootespetsifikaadi artikli 7 lõiget 5 ja koonddokumendi punkti 9. „Lisatingimused“.

KOONDDOKUMENT

1. Toote nimetus

Asti

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

6. Aromaatne kvaliteetvahuvein

4. Veinide kirjeldus:

1. „Asti“ või „Asti“ spumante, sealhulgas koos viidetega allpiirkondadele Santa Vittoria d’Alba ja Strevi

LÜHIKIRJELDUS

vaht: õrn, püsiv;

värvus: õlgkollasest kergelt kuldseni;

lõhn: iseloomulik, õrn;

maitse: iseloomulik, tasakaalustatud, pas dosé’st magusani;

minimaalne üldalkoholisisaldus mahuprotsentides: 11,50 mahuprotsenti, millest tegelikku alkoholi on vähemalt 6,00 mahuprotsenti;

suhkruvaba ekstrakti miinimumsisaldus: 15,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 6,00 Minimaalne üldhappesus 4,50 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

2. „Asti“ või „Asti“ spumante metodo classico (traditsioonilisel meetodil), sealhulgas koos viidetega allpiirkondadele Santa Vittoria d’Alba ja Strevi

LÜHIKIRJELDUS

vaht: õrn, püsiv;

värvus: õlgkollasest väga õrnalt kuldseni;

lõhn: iseloomulik, selgelt eristuv, õrn;

maitse: iseloomulik, tasakaalustatud, pas dosé’st magusani;

minimaalne üldalkoholisisaldus mahuprotsentides: 12,00 mahuprotsenti, millest tegelikku alkoholi on vähemalt 6,00 mahuprotsenti;

suhkruvaba ekstrakti miinimumsisaldus: 17 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 6,0 Minimaalne üldhappesus 6,00 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

3. Moscato d’„Asti“ vendemmia tardiva

LÜHIKIRJELDUS

värvus: kuldkollane;

lõhn: puuviljaline, väga intensiivne, iseloomulik kuivatatud viinamarjadele, vürtsiste nootidega;

maitse: magus, harmooniline, sametine, muskaatviinamarjade maitsenüanssidega, meenutab kärjemett;

minimaalne üldalkoholisisaldus mahuprotsentides: 14,00 mahuprotsenti, millest tegelikku alkoholi

on vähemalt 11,00 mahuprotsenti; suhkruvaba ekstrakti miinimumsisaldus: 22,0 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

4. Moscato d’„Asti“

LÜHIKIRJELDUS

värvus: eri intensiivsusega õlgkollane;

lõhn: selgelt tajutav muskaatviinamarja rikkalik aroom;

maitse: magus, aromaatne, iseloomulik, kohati erk;

minimaalne üldalkoholisisaldus mahuprotsentides: 11,00 mahuprotsenti, millest tegelikku alkoholi 4,50–6,50 mahuprotsenti;

suhkruvaba ekstrakti miinimumsisaldus: 15,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Moscato d’„Asti“, allpiirkond Santa Vittoria d’Alba

LÜHIKIRJELDUS

värvus: õlgkollane, kuldse läikega;

lõhn: elegantne, peen, värske ja püsiv, lillenüanssidega;

maitse: selge, harmooniline, magus, muskaatviinamarjale iseloomulikult aromaatne, kohati erk;

minimaalne üldalkoholisisaldus mahuprotsentides: 12,00 mahuprotsenti, millest tegelikku alkoholi 4,50–6,50 mahuprotsenti;

suhkruvaba ekstrakti miinimumsisaldus: 15,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,0 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

6. Moscato d’„Asti“, allpiirkond Canelli

LÜHIKIRJELDUS

lõhn: muskaadilõhn, selgelt tajutav muskaatviinamarja rikkalik aroom;

värvus: õlgkollane, eri intensiivsusega kollasest kuni kuldseni;

maitse: magus, aromaatne, iseloomulik, muskaatviinamarja aroomiga, kohati erk;

minimaalne üldalkoholisisaldus mahuprotsentides: 12,00 mahuprotsenti, millest tegelikku alkoholi 4,5–6,5 mahuprotsenti;

suhkruvaba ekstrakti miinimumsisaldus: 16,0 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

7. Moscato d’„Asti“, allpiirkond Strevi

LÜHIKIRJELDUS

värvus: õlgkollane, eri intensiivsusega kollasest kuni kuldseni;

lõhn: selgelt tajutav muskaatviinamarja rikkalik aroom;

maitse: magus, aromaatne, iseloomulik, muskaatviinamarja aroomiga, kohati erk;

minimaalne üldalkoholisisaldus mahuprotsentides: 12,00 mahuprotsenti, millest tegelikku alkoholi 4,50–6,50 mahuprotsenti;

suhkruvaba ekstrakti miinimumsisaldus: 15 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

8. Moscato d’„Asti“, allpiirkond Santa Vittoria d’Alba vendemmia tardiva (hilise korje vein)

LÜHIKIRJELDUS

värvus: sädelev kuldkollane;

lõhn: mitmekülgne, puuviljaline, väga intensiivne, selgelt tajutav kuivatatud viinamarjade aroom,

vürtsiste nootidega; maitse: magus, harmooniline, sametine, muskaatviinamarja aroomiga, mis meenutab ka kärjemett;

minimaalne üldalkoholisisaldus mahuprotsentides: 15,00 mahuprotsenti, millest tegelikku alkoholi 12,00 mahuprotsenti;

suhkruvaba ekstrakti miinimumsisaldus: 22,0 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Konkreetsed veinivalmistustavad

–

5.2. Maksimaalne saagikus:

1. „Asti“ või „Asti“ Spumante, Moscato d’„Asti“

10 000 kg viinamarju hektari kohta

2. „Asti“ või „Asti“ Spumante metodo classico (traditsiooniline meetod)

10 000 kg viinamarju hektari kohta

3. Moscato d’„Asti“ vendemmia tardiva

6 000 kg viinamarju hektari kohta

4. Moscato d’„Asti“, allpiirkonnad Canelli ja Strevi

9 500 kg viinamarju hektari kohta

5. Moscato d’„Asti“, allpiirkond Canelli tähisega „vigna“

8 500 kg viinamarju hektari kohta

6. Moscato d’„Asti“, allpiirkonnad Strevi ja Santa Vittoria d’Alba

9 500 kg viinamarju hektari kohta

7. Moscato d’„Asti“, allpiirkond Santa Vittoria d’Alba Vendemmia Tardiva

5 000 kg viinamarju hektari kohta

8. „Asti“ Spumante ja „Asti“ Spumante metodo classico, allpiirkonnad Santa Vittoria d’Alba ja Strevi

9 500 kg viinamarju hektari kohta

6. Määratletud geograafiline piirkond

Kontrollitud ja garanteeritud päritolunimetusega veinide „Asti“ valmistamiseks sobivate viinamarjade tootmispiirkond on määratletud järgmiselt:

Alessandria provintsi järgmiste kommuunide kogu territoorium:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo ja Visone;

Asti provintsi järgmiste kommuunide kogu territoorium: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea ja San Giorgio Scarampi;

Cuneo provintsi järgmiste kommuunide kogu territoorium: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino, Perletto ning Alba valla Como ja San Rocco Seno d’Elvio omavalitsusüksus.

— Canelli allpiirkonna tähistuse puhul Asti provintsi järgmiste kommuunide kogu territoorium: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto, Moasca ning osa territooriumist, mis asub Bormida jõe vasakul kaldal Loazzolo ja Bubbio vallas.

Cuneo provintsi järgmiste kommuunide kogu territoorium: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso, Trezzo Tinella ning Alba kommuuni Como ja San Rocco Seno d’Elvio omavalitsusüksus.

— Santa Vittoria d’Alba allpiirkonna tähistuse puhul Cuneo provintsi Santa Vittoria d’Alba kommuun.

— Strevi allpiirkonna tähistuse puhul Alessandria provintsi järgmiste kommuunide kogu territoorium: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo ja Visone.

7. Viinamarjasort

’Moscato bianco B’ – ’Moscato reale’

8. Seos(t)e kirjeldus

DOCG-märgisega „Asti“

DOCG-märgisega „Asti“

Veinid „Asti“ ja Moscato d’„Asti“ on valmistatud üksnes valge viinamarja sordist ’Moscato bianco’, millel on iseloomulik ja rikkalik aroomibukett. Eriomadused, mille see sort annab toodetud veinidele nii vahuveinide kui ka hiliskorje veinide puhul, on tihedalt seotud viinamarjaistanduse oskusliku haldamisega veinimeistri poolt ja muu hulgas uudsete veinitootmisviisidega, mida on viimastel aastakümnetel hakatud kasutama ’Moscato’ baasil valmistatud väikse suhkrusisaldusega veinide valmistamiseks nii vahuveini kui ka vaikse veinina.

Territooriumi iseloom ehk selle maastik ja pinnase keemiline koostis, kliimatingimused, veinivalmistamise oskused ja traditsioonid on võimaldanud aastate jooksul välja valida viinapuu, mis sobib kõige paremini selles keskkonnas kasvatamiseks – ’Moscato bianco’.

XVIII sajandil mainiti Lausanne’is avaldatud artiklisarjas maailma eri paikadest pärit veinide ja viinamarjaistanduste kohta Piemontest pärit kõrgelt hinnatud viinamarjasorti ’Moscato bianco’ ja XVIII sajandi lõpus märkis mainekas Torino põllumajandusselts ’Moscato’ ära ühena Piemonte viinamarjasortidest, mis sobib kõige hinnatumate veinide valmistamiseks. XIX sajandil eristus Piemonte juba selgelt teistest Itaalia piirkondadest sordi ’Moscato bianco’ ulatusliku kasvatamise poolest. XIX sajandi lõpus algas ka pudelis teiseselt kääritatud vahuveini märkimisväärses koguses tootmine sordist ’Moscato’ Piemontes leiutatud nn Martinotti meetodi kasutuselevõtuga oli 1895. aastaks sorti ’Moscato’ hakatud kasvatama peamiselt vahuveini tootmiseks ja juba räägiti märkimisväärsest välismaisest nõudlusest selle valge, aromaatse mulliveini järele, mida tunti kaubanduses Moscato d’Asti või Moscato di Canelli nime all. Sellise veinivalmistusviisi kinnistumisega eristus Piemonte täielikult ’Moscato’ teistest kasvatuspiirkondadest (kus sort oli ka väga vähe levinud). Enamik väljaspool Piemontet toodetud muskaatveine liigitati luksuslike liköörveinide kategooriasse. Üksnes Piemontes, Asti, Alessandria ja Cuneo territooriumil kasutati sorti ’Moscato’ vahuveini tootmiseks. Samast perioodist pärinevad esimesed katsed valmistada ’Moscato’ baasil kuiva vahuveini (XX sajandi alguse „Asti Champagne“), kuid neil puudus kaubanduslik tähtsus, kuna selle aja piiratud venivalmistusteadmistega ei suudetud leevendada täielikult kääritatud muskaatveini terpeenidest tulenevat kibedat maitset. Suhkru lisamine teiseseks kääritamiseks pudelis, et kibedust leevendada, tekitas samas rõhu, millele pudelid vastu ei pidanud. DOCG-märgisega „Asti“ piirkondlikus tootmises jätkus kuiva veini tootearendus nii vahuveini kui ka tavapärase veini vallas. 1980. aastatel hakati avaldama Piemonte uurimisinstituutide katseuuringuid sordi ’Moscato bianco’ baasil toodetud kuivade veinide keemiliste ja aromaatsete omaduste ning terpeenide muutuste kohta ’Moscato’ viinamarjades tootmistehnoloogia optimeerimise eesmärgil. Neil aastatel kujunes välja nn sordipõhise önoloogia kontseptsioon, st järjest keerukam tehnoloogiline lähenemisviis, mille eesmärk on rõhutada viinamarja omadusi veini lõppkvaliteedis. Sordi ’Moscato’ puhul on tehniline areng võimaldanud pikendada käärimist, vähendades kibedaid noote, mis takistasid veini turustamist XX sajandi alguses. Seejärel hakkasid teadmisi edasi arendama ettevõtjad, kes on viimastel aastakümnetel hakanud tootma ’Moscato’ baasil valmistatud väikse suhkrusisaldusega veine nii vahuveini kui ka tavapärase veini kujul.

9. Olulised lisatingimused (pakendamine, märgistamine, muud nõuded)

Märgistamisega seotud lisasätted

Õigusraamistik:

Riiklikud õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Kontrollitud ja garanteeritud päritolunimetusega veinide „Asti“ või „Asti“ Spumante nimetuses ega esitluses ei tohi suhkrusisaldust näidata nimetusega samal real; lisaks peab suhkrusisaldus olema esitatud muus kirjas, mille suurus ei tohi ületada nimetuses kasutatava kirja suurust.

Määratletud geograafilises piirkonnas valmistamisega seonduv erand.

Õigusraamistik:

Riiklikud õigusaktid

Lisatingimuse liik:

Erand määratletud geograafilises piirkonnas valmistamise nõudest

Tingimuse kirjeldus:

Kontrollitud ja garanteeritud päritoluga veinide „Asti“ valmistamise toiminguid (sealhulgas viinamarjade kuivatamine tüübi vendemmia tardiva jaoks ja vahuveini valmistamine) võib lisaks viinamarjade tootmispiirkonnale teha ka kogu Alessandria, Asti, Cuneo provintside haldusterritooriumil ning Chieri kommuuni (TO) Pessione omavalitsusüksuses, mis asub tootmispiirkonna kõrval.

Määratletud piirkonnas pudelitesse villimine

Õigusraamistik:

Riiklikud õigusaktid

Lisatingimuse liik:

Pudelitesse villimine määratletud geograafilises piirkonnas

Tingimuse kirjeldus:

Kontrollitud ja garanteeritud päritolunimetusega veinide „Asti“ pudelitesse villimise toimingud tehakse tootmispiirkonnas. Vastavalt komisjoni delegeeritud määruse (EL) 2019/33 artiklile 4 peab villimine toimuma kvaliteedi säilitamiseks, algupära või kontrolli tagamiseks määratletud geograafilises piirkonnas.

Kollektiivkaubamärk

Õigusraamistik:

Riiklikud õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Eeskätt tuleb kaitstud päritolunimetusega veinid „Asti“ märgistada nimetuses ja esitluses eranditult ja kohustuslikus korras suuruse ja värvile vastava kollektiivkaubamärgiga, nagu on kirjeldatud tootespetsifikaadi asjakohases lisas A. See kaubamärk peab olema märgitud kehtivate õigusaktidega ettenähtud tähisele. Kõigil päritolunimetuse kasutajatel on veinide tähistuses ja esitluses samuti õigus kasutada kaubamärki, mida turustab üksnes kaitseühing oma liikmetega samadel majanduslikel ja kasutustingimustel.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/17758

(1) ELT L 9, 11.1.2019, lk 2.